உதாரணத்திற்கு பிடிஎஸ் இசைக்குழுவையே எடுத்துக்கொள்வோம். நம்மில் பலர், பிடிஎஸ் குழுவா? என வியப்பாக கேட்கலாம். ஆனால், தீவிர பாப் இசை ரசிகர்கள் இப்படி கேட்க வாய்ப்பில்லை. அறிமுகமான ஐந்தாண்டுகளுக்குள் கொரியாவைச்சேர்ந்த இந்த இசைக்குழு உலகம் முழுவதும் பிரபலமாகி இருக்கிறது. அதிலும் அமெரிக்காவில் இதன் ஆல்பங்கள் சக்கை போடு போடுவதாக டைம் தெரிவிக்கிறது. இந்த புகழுக்கும், வெற்றிக்கும் முக்கிய காரணம் சமூக ஊடகங்களில் ஆர்வத்தோடு இக்குழுவை பின் தொடரும் ரசிகர் படை தான். அதனால் தான் இணையம் மூலம் புகழ் பெற்ற பாடகர் ஜஸ்டின் பைபரையும், இணையத்தில் கோலோச்சும் டெய்லர் ஸ்விட் மற்றும் மைலி சைரஸ் போன்ற பாடகிகளை இக்குழு இணைய செல்வாக்கில் பின்னுக்குத்தள்ளியுள்ளது. கொரிய இசைக்குழுவுக்கு ஆங்கில மொழி ரசிகர்கள் மத்தியில் 50 மில்லியன் பாலோயர்கள் என்றால் பெரிய விஷயம் தான் அல்லவா?